बाक्सा , 27 अक्टबर : दिनै भाइ दुज फोर्बो । गर्खा हारिनि सुबुंफोरा रंजा - बाजायै फालिबोदों बे भाइ दुज फोर्बोखौ । दिनैनि सानाव बिदाया बिनानावनि नयाव थाङो । बिनानावया बिदाखौ बरायो , फोथा थुयो आरो जाग्रा आदार जगायनायजों लोगोसे बिदानि गोजोन जिउनि थाखाय आरज गाबो । कार्टिक सुक्ला नैथि सानखालि जमराजाया गिबियावनो गावनि बिनानाव जमुनानि नआव थांदोंमोन आरो बे समिनफ्रायनो बे अक्टखालि भाइ दुज फोर्बोखौ फालिनाय जायो । बे फोर्बोखौ दिवालिनि नैथि सानखालि फालिनाय जायो । बाक्सा जिल्लायाव जिउ खुंबोनाय गर्खा सुबुंफोराबो दिनै बे फोर्बो फालिनायखौ नुनो मोन्नाय जादों । जरखायै बाक्सा जिल्लानि निकासि , भुटानखुति , सुबनखाता , खैरानि बायदि ओन्सोलाव मोनसे रंजा - बाजा आबहावा सोमजिदों । 
बाक्सायाव नेपालि हारिया रंजा - बाजायै भाइ दुज फोर्बो फालिदों ।